En 32-årig mand er sigtet for at have udsat tre kvinder for ubehagelige sexkrænkelser, mens en fjerde kvinde blev udsat for fuldbyrdet voldtægt.

Manden er beskyttet af et navneforbud, så det er ikke muligt at fortælle nærmere om mandens job, eller hvordan han kom i kontakt med de hovedsageligt ældre kvinder, skriver Ritzau.

Læs også Kvinde mistede sine nøgler og sov hos ekskæreste: Det kom hun omgående til at fortryde

Voldtægtsofferet var en kvinde, der er lammet i den ene side og desuden lider af afasi. Afasi betyder, at man mangler eller har nedsat evne til at bruge sproget som følge af en hjerneskade.

Hun var derfor ude af stand til at modsætte sig, da manden om eftermiddagen den 4. december sidste år ifølge anklageskriftet tvang hende til oralsex og derefter udsatte hende for fuldbyrdet voldtægt.

Sagen mod den 32-årige mand bliver behandlet af Retten i Hillerød tirsdag i næste uge, skriver Ritzau.